**ELŐTERJESZTÉS KÍSÉRŐLAP**

**E-szám:86/2017.**

**Tárgy: Döntés a Nemzetgazdasági Minisztérium által „Önkormányzati tulajdonú egészségügyi alapellátást nyújtó intézmények fejlesztésének támogatása Pest megyében” címen kiírt pályázaton való részvételről**

**Előterjesztő neve: Kiszelné Mohos Katalin polgármester**

**Előadó neve: Dr. Visnyay Noémi osztályvezető**

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő – nem megfelelő*

***előadó osztályvezetője***

**Pénzügyi ellenőrzés**

- az előterjesztés tartalmilag és formailag *megfelelő – nem megfelelő*

***gazdasági vezető***

**Törvényességi ellenőrzés**

- az előterjesztés tartalmilag és formailag *megfelelő – nem megfelelő*

**Nagykovácsi, 2017. július 21.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. július 21.**

**polgármester**

**Tisztelt Képviselő-testület!**

A Nemzetgazdasági Minisztérium pályázatot írt ki „Önkormányzati tulajdonú egészségügyi alapellátást nyújtó intézmények fejlesztésének támogatása Pest megyében” címmel, a pályázati felhívás kódja: PM\_EUALAPELLATAS\_2017. A Pályázati Felhívás az egészségügyi alapellátó-rendszer infrastrukturális fejlesztését, az intézmények szolgáltatásainak és infrastrukturális feltételeinek korszerűsítését, a hozzáférés egyenlőtlenségeinek mérséklését célozza. Egy pályázó összesen maximum 200 millió Ft összegben, összesen 2 pályázatot nyújthat be, minden egyes feladatellátási hely fejlesztése esetében külön pályázat benyújtása szükséges.

A pályázat keretében lehetőség nyílik új védőnői szolgálati épület létesítésére a 2094 Nagykovácsi, Kaszáló utca 12-14.szám alatti, 4420/115 helyrajzi számú ingatlanon.

A védőnői szolgálat korábban egy közel 100 éve épített ingatlanban működött a Kossuth Lajos u. 64. szám alatt, ami a 2014. évi téli havaria helyzet miatt életveszélyessé vélt. Azóta a védőnői szolgálat - funkciójában megbontva - két helyszínen, a Kaszáló utcai óvoda orvosi szobájában, és a Lenvirág Bölcsőde dolgozói pihenőjében kapott helyet. A fennálló helyzetet az Országos Tisztifőorvosi Hivatal csak ideiglenes jelleggel engedélyezte.

A védőnői szolgálat épületének létrehozására jogerős építési engedély és kiviteli terv áll rendelkezésre, mivel a kivitelezést az Önkormányzat a bölcsőde építésével együtt tervezte. A 2014-ben lefolytatott közbeszerzési eljárás érvényes volt, ám forráshiány miatt a védőnői szolgálat tekintetében eredménytelen. Ennek alapján az egyszerű tömegképzésű, földszintes, nyeregtetős épület építési költségeit a 2014. évi közbeszerzés nyertes ajánlata alapján, az akkumulált építőipari árindexekkel felszorozva tudjuk meghatározni, kiegészítve az azóta megváltozott hőtechnikai előírások miatti többlet költségigénnyel, valamint az organizációs költségekkel. Ennek alapján a projekt összköltsége bruttó 65.600.000,- forint, amelynek 95%-a, 62.320.000,- forint vissza nem térítendő támogatás, a fennmaradó 5%-ot, 3.280.000,- forintot pedig az Önkormányzatnak önerőként kell biztosítania. A pályázati önrész összegét az Önkormányzat a 2018. évi költségvetés általános tartaléka terhére tudja biztosítani.

Döntési lehetőség: A határozat elfogadásához egyszerű szavazattöbbség szükséges.

Nagykovácsi, 2017. július 21.

Kiszelné Mohos Katalin

Polgármester

Mellékletek:

alaprajz, látványterv

**HATÁROZATI JAVASLAT**

**Tárgy: Döntés a Nemzetgazdasági Minisztérium által „Önkormányzati tulajdonú egészségügyi alapellátást nyújtó intézmények fejlesztésének támogatása Pest megyében” címen kiírt pályázaton való részvételről**

Nagykovácsi Nagyközség Önkormányzatának Képviselő-testülete úgy dönt, hogy támogatási kérelmet nyújt be az „Önkormányzati tulajdonú egészségügyi alapellátást nyújtó intézmények fejlesztésének támogatása Pest megyében”címen kiírt pályázatra a Nagykovácsi belterület 4420/115 helyrajzi szám alatt nyilvántartott, Kaszáló u. 12-14. szám alatt létesítendő új védőnői épület támogatása érdekében, és az ehhez szükséges, 5% arányú, 3.280.000,- forint összegű önrészt a 2018. évi költségvetés általános tartaléka terhére biztosítja.

**Határidő**: azonnal

**Felelős:** polgármester, jegyző